## El Consell col·labora amb la Fundació Visit Benidorm en la promoció turística del municipi en els mercats nacional i internacional

*** Turisme Comunitat Valenciana destina 600.000 euros per a dur a terme accions de màrqueting dirigides a enfortir el posicionament del municipi**

El Consell ha autoritzat la subscripció del conveni de col·laboració entre Turisme Comunitat Valenciana i la Fundació Visit Benidorm per a la realització d’actuacions de màrqueting i promoció turística de Benidorm d’àmbit nacional i internacional durant 2024.

A través d’este acord, la Generalitat destinarà 600.000 euros per a dur a terme estes accions dirigides a enfortir el posicionament de la localitat i els seus productes turístics incidint en la seguretat i la resiliència.

Entre les activitats que es podran executar en el marc d’este conveni, destaquen campanyes de comunicació i publicitat en el mercat nacional i internacional.

D’esta manera, la Fundació Visit Benidorm impulsarà una campanya de comàrqueting amb agències de viatges majoristes que es dirigirà al o la client final. Per a fer-ho, es duran a terme accions en línia, així com anuncis en televisió, ràdio i altres suports de comunicació amb el producte Benidorm, Costa Blanca i Comunitat Valenciana.

A més, la Fundació Visit Benidorm assistirà a fires, tallers de treball i presentacions en diferents mercats internacionals, com el Regne Unit, Països Baixos, Bèlgica, França, Portugal, països nòrdics (Finlàndia, Noruega, Suècia, Dinamarca i Islàndia), Polònia, Itàlia o Alemanya.

D’altra banda, en el mercat nacional es preveu la participació en les fires Fitur, Expodepor, Navartur, BTravel, Aratur, Turexpo, Expovacaciones i Intur, i també en jornades de comercialització a Bilbao, Sevilla, i Màlaga, entre altres accions.

Fecha: 05/06/2024